ร้าน Hakone ตั้งอยู่หน้าสี่แยกผับกาแล๊กซี่ จอดรถได้หน้าร้าน ตัวร้านใหญ่กลางๆ ที่นั่งมีพอควร เปิดทุกวันตั้งแต่ 12.00 - 22.30 น. ปิดรับออร์เดอร์ 21.30 น. ที่ร้านขายอาหารญี่ปุ่นหลายอย่างทั้งปลาดิบ ข้าว ราเมน สลัด ของกินเล่น เป็นต้น ราคาถือว่าพอๆกับร้านฟูจิในห้่างเพียงแต่ร้านนี้ทำได้อร่อยกว่ามาก มาร้านครั้งแรกลองไป 3 อย่าง น้ำดื่มไม่ฟรี
- ชุดข้าวปั้นรวม 180 บาท มีมิโสะ สลัดและเครื่องเคียงรวมมาในเซ็ตด้วย ตัวซุปมิโสะกลมกล่อมดี ซูชิที่นี่คำใหญ่สมราคาดี ข้าวซูชิร้านนี้จะหวานนำเปรี้ยว ข้าวปั้นแตงกวาเหมนเขียวนิดๆ ไข่หวานหวานกลางๆหอมไข่หน่อยๆ ปูุอัดติดกลิ่นนิดๆแต่เนื้อดี ซอสสลัดอร่อยดี ผักสดกลางๆ ปลากระพงเนื้อแน่นไม่คาว ปลาซาบะเนื้อตึงไม่เปรี้ยวไม่คาว ปลาทูน่าตึงแน่นมีกลิ่นคาวนิดๆแต่น้อยมาก แซลมอนสดอร่อยเนื้อนุ่มมันอร่อยมากๆ โดยรวมรสชาติใช้ได้เลย ให้ 3.7/5
- เทมปุระผักรวม 130 บาท มีแปดชิ้นเป็น พริกหยวก,เห็ดหอม,เผือก,แครอท อบ่างละสองชิ้น น้ำจิ้มเทมปุรพที่นี่กลมกล่อมอร่อย ตัวแป้งไม่หนาและไม่อมมัน ไม่เลี่ยนเลย เนื้อเทมปุระทอดมาไม่แข็งเกินไป แครอทออกหวานๆ เห็ดหอมไม่เหนียว เผือกเนื้อแน่นมันๆ พริกหยวกไม่เผ็ด รสชาติจืดๆมันๆแต่กินคู่กับน้ำจิ้มได้อร่อยมาก ตัวหัวไชเท้าดองก็กลิ่นไม่แรงเกินไป โดยรวมอร่อยเช่นกันให้ 3.8/5
- ข้าวปั้นแซลมอนย่างไฟหน้าสลัดหอม 2 คำ 120 บาท คำใหญ่สมราคา เนื้อหอมมันอร่อยแทบจะละลายในปาก ข้าวปั้นปั้นมาไม่แน่นเกินไป ตัวสลัดหอมเข้ากับซอสมายองเนสที่คลุกมาได้พอดี กินรวมกันทั้งคำไม่เลี่ยนนักเพราะตัวหอมตัดเลี่ยนได้ดี โดยรวมอร่อย แนะนำๆ ให้ 4/5
เป็นอีกร้านอาหารญี่ปุ่นในเมืองชลที่ต้องบอกว่าอยากแนะนำให้มาลองกันเพราะราคาที่ไม่แพงมากเกินไป ความสดที่ใช้ได้ รสชาติที่โอเคและอร่อยกว่าร้านในห้าง เมนูหลากหลายดี แถมยังมีไวไฟฟรีให้เล่นกันอีก (รหัส hakonemaki) บริการก็ใช้ได้ไม่รอนานเกิน แนะนำๆ